Damara-dik-dik - Wikipedia
(Aangestuur vanaf Dik-dik)
Ook: Kirk se dik-dik, bloubokkie
4 ssp., sien teks
Die damara-dik-dik (Madoqua kirkii) is 'n klein wildsbok wat hoofsaaklik in Sentraal- en Noordwes-Namibië voorkom. Dit staan ook bekend as 'n dik-dik of bloubokkie.
Ooie in die Etosha Nasionale Park, Namibië.
Damara-dik-dik in die Etosha Nasionale Park, Namibië.
Die rug en boude is gewoonlik 'n fyn gespikkelde grysbruin terwyl die nek, blaaie en sye bruiner is. Die bors en pens is vuilwit en die gedeelte om die oë wit. Die horinkies is kort en regop. Op die voorkop, tussen die horinkies, is 'n kuif. Die bokkie het 'n eienaardige lang neus; die bolip steek oor die onderlip.
Ram[wysig | wysig bron]
Die ramme weeg gewoonlik 5,5 kg en het horings van 8 cm lank. Die rekord is 10,48 cm.
Ooi[wysig | wysig bron]
Die ooie het nie horings nie en weeg sowat 4,3 kg. Een lammetjie word tussen Desember en April na 'n dratyd van 6 maande gebore.
Hulle natuurlike vyande is luiperds, leeus en rooikatte. Hulle kom voor in tipiese ruie bosveldgebiede met baie struike en min gras. Hulle is onafhanklik van water en kry hul vog uit plante. Die bokkies loop gewoonlik alleen.
↑ IUCN SSC Antelope Specialist Group (2008) Madoqua kirkii In: IUBN 2009. IUBN Rooi Lys van Bedreigde Spesies. Weergawe 2009.2. www.iucnredlist.org Verkry op 4 Maart 2010.
Wikimedia Commons het meer media in die kategorie Damara-dik-dik.
Wikispecies het meer inligting verwant aan: Damara-dik-dik
Ontsluit van "https://af.wikipedia.org/w/index.php?title=Damara-dik-dik&oldid=1408740"	Kategorieë: IUBN Rooilys veilige spesiesWildsbokke	Navigasie-keuseskerm
العربيةБългарскиBrezhonegCatalàCebuanoČeštinaDeutschEnglishEspañolEuskaraفارسیFrançaisMagyarItaliano日本語한국어LietuviųNederlandsPolskiپنجابیPortuguêsРусскийСрпски / srpskiSvenskaTiếng ViệtWinaray中文	Wysig skakels	Die bladsy is laas op 30 Desember 2015 om 18:50 bygewerk.